CELEX: 52005PC0261
Language: et
Date: 2005-07-05
Title: Proposal for a Council Directive on passenger car related taxes {SEC(2005) 809}

EUROOPA ÜHENDUSTE KOMISJON
                                 Brüssel 5.7.2005
                                 KOM(2005) 261 lõplik
                                 2005/0130 (CNS)
                     Ettepanek
             NÕUKOGU DIREKTIIV
        sõiduautodega seotud maksude kohta
                 (komisjoni esitatud)
                  {SEK(2005) 809}
ET                                                    ET
 ---pagebreak---                                        SELETUSKIRI
   1) ETTEPANEKU TAGAPÕHI
     •   Ettepaneku põhjus ja eesmärgid
     Euroopa Liidus kehtiva 25 erineva sõiduautodega seotud maksusüsteemi tulemuseks on
     sellised maksutõkked nagu topeltmaksustamine, autode maksudest ärgitatud üle piiri viimine,
     moonutused ja ebatõhusus, mis takistavad siseturu nõuetekohast toimimist. Euroopa
     kodanikud peavad praegu arvestama kahekordse autoregistreerimismaksuga, märkimisväärsete
     haldusmenetluste ja lisakulutustega, ajakaoga ning mitmesuguste takistustega oma sõiduauto
     vabal liikumisel ühenduse piires. Suured erinevused sõiduautode maksustamissüsteemides
     mõjutavad negatiivselt autotööstuse võimalusi saada ühtsel turul toimimisest eeldatud kasu.
     Praegune sõiduautoturu killustatus takistab tööstusel kasutada mastaabisääste või toota sarnase
     spetsifikatsiooniga sõiduautosid kogu siseturu jaoks, mille tagajärjeks on märkimisväärsed
     erinevused maksude-eelsetes ja tarbijahindades.
     Lisaks sellele on sõiduautod ulatusliku süsinikdioksiidi heite allikaks ning on seetõttu eriti
     seotud ELi keskkonnaeesmärkidega Kyoto protokollist tulenevate kohustuste täitmise mõttes.
     Fiskaalmeetmed on üks komisjoni strateegia kolmest sambast sõiduautode süsinikdioksiidi
     heite vähendamisel. Fiskaalmeetmete optimaalne kasutamine kombineerituna autotööstuse
     võetud kohustuste (ACEA, JAMA ja KAMA) ja tarbijateabega on peamised vahendid, millega
     saavutada hiljemalt 2010. aastaks ühenduse eesmärgiks seatud 120 g süsinikdioksiidi heidet
     kilomeetri kohta.
     Käesoleval ettepanekul on seega kaks eesmärki: parandada siseturu toimimist ja rakendada
     ühenduse sõiduautode süsinikdioksiidi heite vähendamise strateegiat. Ettepanek ei näe ette
     sõiduautodega seotud uute maksude kehtestamist; kui aga selliseid makse liikmesriikides
     kohaldatakse, on eesmärgiks need ümber struktureerida, ilma et liikmesriigid oleksid
     kohustatud uusi makse juurutama.
     •   Üldine kontekst
     Sõiduautode valdkonnas on siseturu nõuetekohase toimimisega tõsiseid probleeme.
     Ebaproportsionaalsed autoregistreerimismaksu tasemed muudavad maksude-eelsed
     hinnaerinevused liikmesriikide turgudel suureks ning hoiavad autode jaehinnad kõrgel, tehes
     madala sissetulekuga kodanike jaoks vanade autode väljavahetamise raskemaks. Praegu
     kohaldatavad autoregistreerimismaksude maksubaasid ja maksutasemed on väga erinevad ja
     maksutaseme kõikumine on äärmuslikel juhtudel 0–180% maksude-eelsest hinnast, ning
     absoluutväärtuses jäi keskmine registreerimismaks 1999. aastal vahemikku 267–15 659 eurot.
     Aastase liiklusmaksu lõikes on kasutatavad maksubaasid samuti väga erinevad ja
     absoluutväärtuses kõikus 1999. aastal makstud summa vahemikus 30–463 eurot sõiduki kohta.
     Vastavalt komisjonile kättesaadavale teabele kohaldatakse autoregistreerimismaksu enamikus
     liikmesriikides ja aastast liiklusmaksu 21 liikmesriigis. Et asjakohased ühenduse õigusaktid
     puuduvad, jääb kodanike probleemidele lahenduse leidmisel ainsaks võimaluseks
     kohtupraktika, mis toetub peamiselt EÜ asutamislepingu üldpõhimõtetele.
     Umbes 28% kogu süsinikdioksiidi heitest johtub transpordist. Ainuüksi maanteetransport
     annab 84% transpordiga seotud süsinikdioksiidi heitest, millest enam kui pool läheb
     sõiduautode arvele. Fiskaalmeetmete tõeline kasutamine, et saavutada ühenduse eesmärk
ET                                           2                                                  ET
 ---pagebreak---      vähendada heidet tasemeni 120 g/km kohta, on ühenduse strateegia nurgakiviks.
     Fiskaalmeetmetel on tugev stimuleeriv mõju, õhutades tarbijaid kiiresti autoparki uuendama
     ning mõjutades neid valima kütusesäästlikumaid sõiduautosid.
     Septembris 2002 esitas komisjon oma teatises (KOM (2002) 431) nõukogus ja Euroopa
     Parlamendis arutamiseks mitmeid strateegilisi valikuid tulevaseks tegevuseks sõiduautode
     maksustamisel Euroopa Liidus. Komisjon teatas, et tuginedes selle teatise põhimõtetele ning
     arvestades konsultatsioone esitab ta ettepanekuid ühenduse õigusaktide osas teatud
     valdkondades, millega on otstarbekas tegelda ühenduse tasandil.
     Aastatel 2002–2004 toimusid nõukogu, Euroopa Parlamendi, autotööstuse ning peamiste
     sidusrühmade konsultatsioonid eesmärgiga määrata kindlaks käesoleva direktiiviga kaetavad
     teemad.
     •   Ettepanekus käsitletavas valdkonnas kehtivad õigusnormid
     Nõukogu direktiividega 83/182/EMÜ ja 83/183/EMÜ kehtestati piiratud hulk ühenduse
     sätteid, mis reguleerivad teatavaid sõiduautode maksustamise valdkondi. Edasiste ühenduse
     eeskirjade puudumise tõttu on liikmesriikidel vabadus kehtestada riiklikud sätted sõiduautode
     maksustamise kohta. Siiski peavad need olema kooskõlas EÜ asutamislepingu
     üldpõhimõtetega ja ei tohiks liikmesriikide vahelises kaubanduses tuua kaasa formaalsusi
     piiriületamisel ning peaksid austama mittediskrimineerimise põhimõtet.
     •   Kooskõla Euroopa Liidu muude poliitikavaldkondadega
     Sõiduauto on transpordivahendiks paljudele kodanikele, kes soovivad ühenduses oma vaba
     liikumise õigust kasutada. Maksutõkked toovad seda õigust kasutada soovivatele kodanikele
     kaasa probleeme. Lisaks võib maksusätteid kasutada vahendina, mille abil rakendatakse
     ühenduse strateegiat vähendada sõiduautode süsinikdioksiidi heidet ning selle kaudu saavutada
     ühenduse keskkonnaeesmärkide täitmine.
   2) KONSULTATSIOONID HUVIRÜHMADEGA JA MÕJU HINDAMINE
     •   Konsulteerimine huvitatud pooltega
          jah
     Konsultatsioonimeetodid, peamised sihtsektorid ja vastajate üldprofiil.
     Konsultatsioonid liikmesriikidega nõukogu töörühmas mais ja juunis 2003 ja Euroopa
     Parlamendis (ECON ja muud komiteed) 2002. aasta lõpust kuni 2003. aasta novembrini.
     Pidevad konsultatsioonid autotööstusega (ACEA) ja tarbijaühinguga (AIT/FIA).
     Avalikud konsultatsioonid veebilehe vahendusel juulist septembrini 2004.
     Kokkuvõte vastustest ja nendega arvestamisest
     Kokkuvõttev        aruanne      tulemustest     on     avaldatud      TAXUDi        veebilehel:
     http://europa.eu.int/comm/taxation_customs/common/consultations/tax/article_969_en.htm.
     Ligi 95% vastajatest arvab, et 25 erineva maksusüsteemi kehtimise tagajärjeks on maksutõkked
     ja et see on moonutanud siseturu nõuetekohast toimimist. Üle 96% vastajatest usub, et
ET                                            3                                                ET
 ---pagebreak---    eksisteerib vajadus sõiduautode maksustamise ühenduse tasandi üldeeskirjade järele ning 93%
   arvab, et need peaksid hõlmama ja lahendama keskkonnaprobleeme. Konsultatsioonid andsid
   2 040 vastust, neist 46 mitmesugustelt liitudelt (mis seega esindavad palju suurema arvu
   kodanike arvamust) ja 8 asjaomastelt ametiasutustelt.
   Autoregistreerimismaksu järkjärguline kaotamine koos tagasimaksesüsteemi kohaldamisega
   viie kuni kümne aasta pikkuse üleminekuperioodi jooksul ning uue, süsinikdioksiidi heite
   vähendamisega seotud maksustruktuuri juurutamine leidis laialdast toetust.
   Uue ettepaneku koostamisel         on    võetud  arvesse   soovitusi, mis   puudutavad   uue
   õigusloomealgatuse sisu.
   •   Ekspertarvamuste kogumine ja kasutamine
   Asjaomased teadus-/ekspertiisivaldkonnad
   1)   Novembris 2001 avaldati uurimus fiskaalmeetmetest, mille eesmärgiks on vähendada
        uute sõiduautode süsinikdioksiidi heidet (COWI-uurimus). See sisaldas mudelarvutusi, et
        hinnata, mil määral sõidukiga seotud maksud (peamiselt autoregistreerimismaksud ja
        aastased liiklusmaksud) võivad osutuda tõhusaks vahendiks uute autode kõnealuse heite
        vähendamisel ühenduse strateegia kokkulepitud piirini 120 g/km.
   2)   Teatavates ELi liikmesriikides 2002. aasta jaanuaris korraldatud uurimuses sõidukite
        maksustamisest (TIS-uurimus) hinnati siseturu toimimisele mõjuvaid takistusi ja
        kujundati selgem arusaam praegusest olukorrast, modelleeriti maksustamiskavade
        võimalikke muutusi arvestades eeldatavad muutused ja esitati tõlgendus loodetavatest
        tulemustest ning mitmeid nendel tulemustel põhinevaid strateegilisi soovitusi.
        Kogemused, mis on saadud teatavates liikmesriikides, kus autoregistreerimismaksu või
        sõiduautode süsinikdioksiidi heitel põhinevat aastast liiklusmaksu ei kohaldata, on
        osutunud kasulikuks uue ettepaneku väljatöötamisel.
   3)   Nõu küsiti vajadusel ka komisjoni muude osakondade ekspertidelt, autotööstuse ja
        autotarbijate liitudelt, samuti liikmesriikidelt, kes kohaldavad ettepanekus esitatutele
        sarnaseid makse.
   Kasutatud meetod
   Arvamusi on ettepaneku eelnõus arvesse võetud.
   Peamised organisatsioonid/eksperdid, kellega konsulteeriti.
   Autotööstus (peamiselt ACEA, JAMA), suuremad autotarbijateliidud (AIT/FIA), samuti
   liikmesriikide maksueksperdid ja mitmete komisjoni osakondade eksperdid.
   Teadusliku usaldusväärsuse taseme suhtes ollakse üksmeelel.
   Saadud ja kasutatud nõuanded.
   jah
ET                                           4                                             ET
 ---pagebreak---    Vahendid, mida kasutati, et muuta ekspertnõuanded avalikult kättesaadavaks.
   Kõnealused uurimused ja 2002. aasta teatis on avaldatud TAXUDi veebilehel:
   http://europa.eu.int/comm/taxation_customs/taxation/other_taxes/passenger_car/index_en.htm
   •   Mõju hindamine.
   Uurimustega kindlaks tehtud strateegiavõimalustele, strateegilistele soovitustele, mis on
   esitatud 2002. aasta teatises sõiduautode maksustamisest ELis, samuti teatisele järgnenud
   laialdase konsulteerimise tulemustele on antud hinnang ning neid on kasutatud mõju
   hindamise kujundamisel.
   Uuriti sõiduautode maksustamise nelja võimalust. Tulemuse võib kokku võtta järgmiselt:
   1. võimalus: jätkata muutusteta. See lähenemisviis jätab kõik liikmesriikide ja Euroopa Kohtu
   otsustada. Kui midagi ette ei võeta, ei parane siseturu toimimine ja 2010. aastaks ei saavutata
   ühenduse eesmärki viia süsinikdioksiidi heide tasemele 120 g/km.
   2.     võimalus:     säilitada  olemasolevad      sõiduautomaksud,      kuid     juurutada    ka
   autoregistreerimismaksu tagasimaksesüsteem, et vältida siseturu kontekstis õigustamatut
   topeltmaksustamist. Ehkki autoregistreerimismaksu tagasimaksesüsteem oleks minimaalne
   tingimus topeltmaksustamise probleemi lahendamiseks, ei ole see kindlasti piisav, et
   leevendada muid raskusi, millega kodanikud ning autotööstus ja -kaubandus silmitsi seisavad.
   Tagasimaksesüsteemi kohaldamisega peaks kaasnema piiratud arv ühenduse eeskirju, et
   kehtestada objektiivsed ja läbipaistvad meetodid selliste kasutatud autode jääkväärtuse
   arvutamiseks, mis eksporditakse või toimetatakse püsivalt teise liikmesriiki registreerimiseks.
   Kuigi see võimalus peaks andma positiivseid majanduslikke tagajärgi kodanikule ning
   autotööstusele ja -kaubandusele, ei lahendata selle abil enamikku olemasolevatest
   siseturuprobleemidest ning sel ei ole mingit positiivset keskkonnamõju.
   3. võimalus: selle lähenemise eesmärgiks on võtta vastu üldine ELi sõiduautode maksustamise
   poliitika, mis sisaldaks autoregistreerimismaksu täielikku kaotamist kümneaastase
   üleminekuperioodi jooksul, autoregistreerimismaksu ja aastase liiklusmaksu maksubaasi
   ümberstruktureerimist nii, et see sisaldaks süsinikdioksiidil põhinevat maksustamiselementi, ja
   autoregistreerimismaksu tagasimaksesüsteemi.
   3 võimalus tooks märkimisväärset kasu siseturu toimimisele ja annaks olulise panuse
   ühenduse keskkonnaeesmärkide saavutamisse. Siseturul võib loota bürokraatia vähenemist,
   suuremat läbipaistvust ja õiguskindlust kõikidele ettevõtjatele ja selle tulemusena vähem
   takistusi kaupade ja isikute vabal liikumisel. Sõiduautotööstusele annab see hoogsa võimaluse
   saada täit kasu mastaabisäästust, suurendada konkurentsivõimet ning teatud määral tööhõivet.
   Siseriiklikke maksustamissüsteeme lähendatakse, eriti autode maksubaasi osas. Põhimõtte
   „saastaja maksab“ rakendamine sõiduautode puhul ja ühenduse strateegiaga ette nähtud
   fiskaalmeetmed sõiduautode süsinikdioksiidi heite vähendamiseks toovad loodetavasti kaasa
   uusi võimalusi saasteainete heite vähendamiseks.
   Lisaks saab autoregistreerimismaksu kaotada tulusid mõjutamata, sest tulude vähenemist saab
   tasakaalustada autoregistreerimismaksutulude järkjärgulise ja samaaegse siirdamisega aastase
   liiklusmaksu ja kütusemaksude alla ning vajadusel muude nõukogu direktiiviga nr 2003/96/EÜ
   kooskõlas olevate fiskaalmeetmete abil ja isegi uuenduslike teekasutusmaksude sätteid
ET                                          5                                                  ET
 ---pagebreak---      rakendades. Siseriiklikus eelarves on need stabiilsemaks tuluallikaks, sest tulu saadakse kogu
     sõiduauto eluaja jooksul, mitte ainult auto ostmisel nagu autoregistreerimismaksu korral.
     Kõrget autoregistreerimismaksu kohaldavad liikmesriigid saavad kohandada üleminekut
     aastasele liiklusmaksule vastavalt oma vajadustele hiljemalt aastani 2016. Neil riikidel tuleb
     ühelt poolt arvestada oma automaksustamissüsteemi kohandamise ja haldamise
     üleminekukuludega, eriti üleminekuperioodi esimeste aastate jooksul, teisalt aga saavad nad
     pärast üleminekuperioodi kasu tänu automaksustamissüsteemi madalamatele halduskuludele.
     Pikemas perspektiivis ei too selle võimaluse rakendamine liikmesriikidele kaasa täiendavaid
     halduskulusid. Vastupidi, et enamikus liikmesriikides juba kohaldatakse aastast liiklusmaksu,
     siis vähendab selle ja autoregistreerimismaksu ühendamine koormust nii haldajatel kui
     kodanikel, sest neil tuleb nüüd tegelda vaid ühe, mitte enam kahe maksuga. Rakenduslikud
     üleminekukulud oleksid suhteliselt väikesed, sest need kujutavad endast peamiselt
     olemasoleva maksusüsteemi muudatusi ning pikemas perspektiivis tehakse need tasa
     autoregistreerimismaksu haldamiseks ja kontrollimiseks vajalike kulude puudumise arvelt.
     4. võimalus: selle lähenemise eesmärgiks oleks võtta vastu üldine ELi sõiduautode
     maksustamise poliitika, mis sarnaneb 3. võimaluses kirjeldatule, ainsaks erinevuseks on, et
     autoregistreerimismaksu ei kaotata, vaid vähendatakse järkjärgult tasemele, mis ei ületa 10%
     auto maksude-eelsest hinnast. Kuigi see võimalus kindlustaks peaaegu samasuguse
     keskkonnamõju nagu 3. võimaluse puhul, ei kaota see kõiki muid takistusi, millega kodanik ja
     tööstus praegu silmitsi seisavad. Kodanik peab siiski ka edaspidi tasuma asjakohaste
     asjaajamismenetlustega seotud haldus- ja sotsiaalkulusid. Siiski jäävad lahendada muud
     siseturuprobleemid nagu vajadus kohaldada autoregistreerimismaksu tagasimaksesüsteemi
     senikaua, kuni maksu kohaldatakse, jätkuv märkimisväärne autoturu killustatus ning vajadus
     kontrollimeetmete järele maksustamise vältimise riski vähendamiseks.
     Veelgi enam, selle valikuvõimaluse puhul peab liikmesriik ikkagi kandma
     autoregistreerimismaksu ja aastase liiklusmaksu süsteemi samaaegse kohaldamisega seotud
     halduskulud, samas kui autoregistreerimismaksuga seotud tulud vähenevad. Viimaks tuleb
     märkida, et see võimalus toob kaasa maksumäärade osalise ühtlustamise, millega ületataks
     eesmärgi saavutamiseks vajalik miinimumtase.
     Komisjon viis läbi tööprogrammis esitatud mõju hindamise. Aruanne on avaldatud TAXUDi
     veebilehel.
   3) ETTEPANEKU ÕIGUSLIK KÜLG
     •   Väljapakutud meetme kokkuvõte
     Komisjon on oma ettepaneku aluseks võtnud 2002. aasta teatise need strateegilised soovitused,
     mis on saanud Euroopa Parlamendi, peamiste sidusrühmade ja avalikkuse toetuse. Need
     strateegilised soovitused, mis sellist toetust ei saanud, on ettepanekust välja jäetud.
     Ettepanekus on esitatud kolm peamist meedet:
     1.    Autoregistreerimismaksu kaotamine
     See meede sai tugeva toetuse peaaegu kõikidelt konsultatsioonimenetluses osalenutelt, sest
     autoregistreerimismaksu peetakse ilmseks takistuseks autode vabale liikumisele siseturul ning
     see avaldab negatiivset mõju Euroopa autotööstuse konkurentsivõimele. Ükski
ET                                              6                                              ET
 ---pagebreak---    autoregistreerimismaksu säilitamisel põhinev lahendus ei kõrvaldaks neid takistusi. Ettepanek
   näeb ette autoregistreerimismaksu järkjärgulise kaotamise viie- kuni kümneaastase
   üleminekuperioodi jooksul, et vältida ülemäärast maksukoormust nende autokasutajate jaoks,
   kes on ostnud auto ja maksnud kõrget autoregistreerimismaksu, mistõttu neil tuleb maksta ka
   kõrgemat aastast liiklusmaksu ning kütusemakse. Liikmesriikides, kus kohaldatakse kõrget
   autoregistreerimismaksu, on selliste autode jaoks vaja kehtestada eraldi maksustamiskord, mis
   vastab nende autode keskmisele elueale. Lisaks pakub selle meetme järkjärguline rakendamine
   kasutatud auto omanikule piisavat kaitset, et auto ei kaotaks kohe kaubanduslikku väärtust.
   Kõrget      autoregistreerimismaksu       kohaldatavatele     liikmesriikidele   antakse     oma
   automaksustamissüsteemide ümberstruktureerimiseks ja üleminekukulude katmiseks piisavalt
   aega, kusjuures võetakse arvesse nende autoturu eritingimusi.
   2.    Autoregistreerimismaksu tagasimaksesüsteemi kehtestamine
   Kõnealust süsteemi kehtestavaid sätteid tuleb kohaldada nende autode suhtes, mis on ühes
   liikmesriigis registreeritud ja pärast seda eksporditud või püsivalt toimetatud teise liikmesriiki.
   Meetmel on kaks eesmärki: esiteks vältida autoregistreerimismaksu kahekordset tasumist ja
   teiseks püüda määrata autoregistreerimismaks vastavalt auto kasutamisele asjaomases
   liikmesriigis. Ettepaneku eesmärgiks on õiguskindluse ja läbipaistvuse tagamine Euroopa
   kodanike jaoks ning selles antakse vastus vajadusele kehtestada läbipaistvad ja objektiivsed
   kriteeriumid ja eeskirjad kasutatud autode tegeliku jääkväärtuse arvutamiseks. Selle tagajärjel
   saadakse õiglasem alus riigist välja viidud ja riiki sisse toodud autode autoregistreerimismaksu
   jääkosa arvutamiseks. Ettepanek hõlmab Euroopa Kohtu viimase aja praktika alusel
   kehtestatud kriteeriume, mis peaksid kodanike kaebuste suurt arvu märkimisväärselt
   vähendama.
   Ettepaneku eemärgiks on kehtestada sarnane tagasimaksesüsteem aastase liiklusmaksu jaoks,
   kus tagastatav või sissenõutav summa arvutatakse pro rata temporis põhimõttel.
   3.    Autoregistreerimismaksu ja aastase liiklusmaksu maksubaasi ümberstruktureerimine
         täielikult või osaliselt süsinikdioksiidil põhinevaks
   Konsultatsiooniprotsessi käigus nõustus enamik osalisi, et on aeg kohaldada kolmanda samba
   meetmeid (fiskaalmeetmeid), mis on ühenduse strateegias ette nähtud sõiduautode
   süsinikdioksiidi heite vähendamiseks, ja saada kasu nende innustavast potentsiaalist, mis
   paneks tarbijaid huvituma keskkonnasõbralikumatest sõiduautodest.
   Ettepanek hõlmab kõnealust strateegiavõimalust, mis sai konsultatsiooniprotsessis suure
   toetuse. Aastase liiklusmaksu suhtes, mida kohaldatakse enamikus liikmesriikides, näeb
   ettepanek ette nende maksubaasi ümberstruktureerimise nii, et 2010. aastast saaks kohaldada
   osaliselt või täielikult iga konkreetse auto süsinikdioksiidi heitel põhinevat aastast
   liiklusmaksu. Autoregistreerimismaksu kohaldavad liikmesriigid peaksid ka selle maksu
   maksubaasi 2010. aastaks lisama süsinikdioksiidil põhineva maksustamiselemendi, samal ajal
   jätkates maksu järkjärgulist kaotamist. Aastase liiklusmaksu ja autoregistreerimismaksu
   maksubaasi ümberstruktureerimiseks ette nähtud ajavahemiku puhul arvestatakse Euroopa
   Ühenduse kohustust vähendada sõiduautode süsinikdioksiidiheidet tasemeni 120 g/km
   hiljemalt aastaks 2010.
   Et vältida siseturu edasist killustumist, mis johtub süsinikdioksiidi heitel põhineva
   maksustamiselemendi võimalikust erinevast kohaldamisest liikmesriikide poolt, teeb komisjon
ET                                            7                                                 ET
 ---pagebreak---      ettepaneku, et 1. detsembriks 2008 (Kyoto perioodi algus) tuleneb vähemalt 25%
     autoregistreerumismaksu ja aastase liiklusmaksu kogutulust nende maksude süsinikdioksiidi
     heitel põhinevast maksustamiselemendist. 31. detsembriks 2010 tuleneb vähemalt 50% aastase
     liiklusmaksu ja autoregistreerumismaksu (kuni selle kaotamiseni) kogutulust nende maksude
     süsinikdioksiidi heitel põhinevast maksustamiselemendist.
     Hiljutised uurimused1 näitavad, kuidas liikmesriigid võivad süsinikdioksiidi heitel põhinevat
     maksustamiselementi kohaldada. Kõnealusel juhul peab süsinikdioksiidi heitel põhinevast
     maksustamiselemendist saadavat kogutulu aastani 2010 järkjärgult tõstma ning samal ajal
     maksu vanast struktuurist tulenevat tulu järkjärgult vähendama, kui soovitakse tulusid mitte
     mõjutada. Kindlasti jääb iga liikmesriigi otsustada, milline on maksutase eurodes ühe grammi
     CO2 kohta km kohta.
     •    Õiguslik alus
     Euroopa Ühenduse Asutamisleping, eriti selle artikkel 93.
     •    Lähimuse põhimõte
     A.    Ettepanek jääb ühenduse ja liikmesriigi jagatud pädevusse. Seetõttu lähimuspõhimõtet
           kohaldatakse. Arvestades direktiivi ettepaneku eesmärke, mille mõtteks on parandada
           siseturu toimimist ja edendada säästvat arengut, on ühenduse lähenemisviis nõutav. Sel
           põhjusel sisaldab ettepanek tasakaalustatud paketti meetmeist, mille rakendamine on
           eesmärkide saavutamisel miinimumnõudeks.
          Erinevad sõiduautodega seotud maksud võivad põhjustada isikute ja kaupade vabale
          liikumisele tõsiseid takistusi. Kooskõlas lähimuspõhimõttega on ettepaneku eesmärgiks
          tagada liikmesriikides kohaldatavatele maksustamissüsteemide täielik läbipaistvus ilma
          ühendusepoolse kasutu sekkumiseta. Maksumäärad, millel on siseriiklikul ja piirkondlikul
          tasandil tihti suur poliitiline tähtsus, ei kuulu selle ettepaneku kohaselt ühenduse
          pädevusse.
          Lisaks ei saa liikmesriigid Kyoto protokolli raames võetud kohustusi individuaalselt
          piisaval määral täita ja seetõttu, arvestades tegevuse ulatust ja mõju, on neid eesmärke
          võimalik paremini saavutada ühenduse tasandil, mille tõttu on vajalik kõikide
          liikmesriikide kooskõlastatud tegevus. Ettepaneku eesmärgiks on esmakordselt luua
          õigusraamistik, mis võimaldaks sõiduautode süsinikdioksiidi heite vähendamiseks ja
          kütusetõhususe suurendamiseks kasutada fiskaalmeetmeid nii, nagu näeb ette ühenduse
          strateegia 3. sammas.
     B.    Lähimuspõhimõte eeldab, et ühendus võtab meetmeid üksnes sel juhul ja sel määral,
           kuivõrd liikmesriigid ei suuda kavandatud tegevuse eesmärke piisavalt hästi täita ning kui
           kavandatud tegevuse ulatuse või mõju tõttu oleksid need eesmärgid paremini saavutatavad
           ühenduse tasandil. Siseturu toimimise parendamisel eeldab liikmesriikide individuaalne
           kooskõlastamata tegevus suuri kulutusi maksusüsteemi haldamisel. See ei taga
           liikmesriigi maksusüsteemi läbipaistvust ja õiguskindlust, samuti ei paranda see
           autotööstuse konkurentsivõimet, mis seetõttu tähendab kodaniku jaoks märkimisväärseid
   1
       Vana maks = uus maks + a * g CO2 - b (COWI uurimus, lõige 4.3.2, lehekülg 87).
ET                                              8                                                ET
 ---pagebreak---             sotsiaalseid kulutusi.
          Liikmesriikide selline kooskõlastamata tegevus põhjustab maksutõkkeid nagu
          topeltmaksustamine, autode maksudest ärgitatud üle piiri viimine, moonutused ja
          ebatõhusus, mis takistavad siseturu nõuetekohast toimimist.
          Kui see sektor jääb samasse olukorda, kahjustub Euroopa Liidu maine jätkuvalt Euroopa
          kodanike silmis ning autotööstus ei saavuta loodetud kasu ühtsel turul tegutsemisest.
          Ühenduse meetmed vähendavad transpordikulusid ning annavad kodanike käsutusse
          odavamad, puhtamad ja ohutumad autod. Kui autotööstuse konkurentsivõime kasvab, on
          loota suuremaid võimalusi tööhõiveks. Meetmed ei mõjuta liikmesriikide tulusid, kui
          ettepandud struktuurimuutused viiakse läbi tulude suhtes neutraalsest seisukohast, mida on
          võimalik tagada, kui autoregistreerimismaksu järkjärgulisest kaotamisest põhjustatud
          tulude vähenemisega kaasneb võrdne ja samaaegne tulude suurenemine seoses aastase
          liiklusmaksu ja vajadusel muude direktiivi 2003/96/EÜ nõuetele vastavate fiskaalmeetmete
          kohaldamisega.
          Kvantitatiivsed näitajad põhinevad mitmetel uurimuste TIS ja COWI raames esitatud
          stsenaariumidel. Vastavalt stsenaariumile, kus autoregistreerimismaksu vähendatakse 50%,
          eeldatakse kõrge autoregistreerimismaksuga riikides mõningast auto maksude-eelsete
          hindade suurenemist (2–5%), auto jaehinnad aga langevad märgatavalt (11–26%).
          Ülejäänud liikmesriikides need siiski ei muutu.
   C.       Süsinikdioksiidi heite vähendamiseks kohaldatakse lähimuspõhimõtet täielikult, sest kui
            ühendus soovib oma keskkonnaeesmärke saavutada, on vaja kooskõlastatud tegevust
            ühenduse tasandil. Ühenduse tasandi meede on kahtlemata tõhusam vahend ühenduse
            keskkonnaeesmärkide saavutamiseks, sest süsinikdioksiidi heite vähendamine on oluline
            teema kogu ühenduses. Sellest ettepanekust tõuseb selget tulu, sest saavutatakse
            keskkonnatingimuste oluline paranemine seoses süsinikdioksiidi ja muude võimalike
            heitetasemete vähenemisega.
          Kirjeldatud juhul on siseturg ja keskkonnaeesmärk tihedalt seotud ning nende lahutamine
          ja eraldi käsitlemine ja ei anna piisavat tulemust.
   D.       Säästvat arengut edendavate fiskaalmeetmete loodetud mõju väljendab alljärgnev tabel,
            mis sisaldab mudeltestitud andmeid.
   Tabel: Erinevate fiskaalmeetmete abil saavutatav süsinikdioksiidi heite võimalik
   vähenemine (protsentides)
                                                          B        D            DK      I      NL     P      S      SF     UK
    C O 2 v ä h e n e m i n e , e t s a a v u ta d a      1 0 .8   1 0 .5       9 .9    1 1 .4 1 0 .2 1 0 .8 1 0 .2 1 0 .7 1 0 .3
    1 2 0 g C O 2 /k m k o h t a ,
    p r o t s e n t id e s
    O le m a s o le v a t e m a k s u d e s u u r e m d if e r e n t s e e r i m in e
    •        r e g is tr e e r im is m a k s              2 .5     -            3 .3    -      3 .6   1 .8   -      2 .5   -
    •        liik lu s m a k s                            2 .4     4 .4         5 .4    2 .7   3 .6   1 .9   2 .4   0 .1   4 .8
    C O 2 e le m e n d i li s a m i n e o le m a s o le v a t e le m a k s u d e le
    •        r e g is tr e e r im is m a k s              3 .3     -            4 .6    3 .0   3 .4   2 .1   -      2 .8   -
    •        liik lu s m a k s                            2 .9     4 .4         5 .0    3 .3   4 .0   2 .1   3 .2   3 .1   4 .6
    A in u lt C O 2 a lu s e l d if e r e n t s e e r it u d m a k s u d
    •        r e g is tr e e r im is m a k s              3 .5     -            8 .4    1 .8   5 .5   3 .2   -      4 .3   -
    •        liik lu s m a k s                            4 .2     5 .0         5 .5    4 .1   6 .0   2 .3   3 .9   3 .5   4 .7
    •        k o m b i n a ts io o n                      5 .1     4 .9         8 .5    4 .0   7 .0   3 .3   3 .8   4 .3   4 .5
ET                                                                                    9                                           ET
 ---pagebreak---    Allikas: COWI uurimus, tabel 1.8: Peamiste tulemuste kokkuvõte
        Süsinikdioksiidi heite vähendamise strateegiasse fiskaalse elemendi juurutamine võib
        osutuda väga märkimisväärseks. Tegelikult näitab COWI-uurimuse arvnäitajate
        nõuetekohane analüüs, et süsinikdioksiidil põhineva maksustamiselemendi integreerimine
        kehtivate maksude maksubaasi (kogu EL praeguse stsenaariumi puhul, kus
        autoregistreerimismaks ja aastane liikmemaks kehtivad siiani samaaegselt) annab
        tulemuseks süsinikdioksiidi olulise vähenemise. Mõnel juhul täitis ainuüksi CO2 põhise
        maksustamiselemendi lisamine aastasse liiklusmaksu juba umbes 50% üldeesmärgist.
        On selgesti näha, et uute autode keskmise süsinikdioksiidi heite märkimisväärse languse
        saavutamiseks on oluline maks diferentseerida nii, et kütusesäästlikumate autode maksud
        on märkimisväärselt madalamad kui vähem kütusesäästlike omad. Kuigi märkimisväärse
        osa, 30,5–86% ühenduse eesmärgist 120g/km keskmiselt uue auto kohta saab katta
        autoregistreerimis- ja aastase liiklusmaksu CO2-põhiste fiskaalmeetmetega, ei ole need
        siiski piisavad, et süsinikdioksiidi heite tase langeks eesmärgiks seatud normini 120 g/km.
        Eesmärgi saavutamiseks on vaja rakendada ka muid meetmeid, nagu diiselmootoriga
        autode osakaalu suurendamine või väiksemate autode kasutamise soosimine. Need
        meetmed peaksid ühelt poolt arvestama välismõjusid kohaldades põhimõtet „saastaja
        maksab“ ning teiselt poolt olema lihtsad, läbipaistvad ja mitte eirama erinevaid autotüüpe,
        -klasse ja -segmente, ning olema tehnoloogiliselt neutraalsed.
   •    Proportsionaalsuse põhimõte
   Ettepanek on proportsionaalsuse põhimõttega kooskõlas järgmistel põhjustel.
   Direktiiviga sätestatakse minimaalsed sõiduautode suhtes kohaldatavad fiskaalmeetmed, nii
   selleks, et parandada siseturu toimimist, kui ka ühenduse keskkonnaeesmärkide edendamiseks.
   Selles ei käsitleta maksustamistaset ja maksudiferentseerimise määrasid ning liikmesriikidele
   jäetakse võimalus kohaldada taset, mis sobib paremini nende siseriikliku autoturu
   eritingimustega.          Liikmesriigid           võivad       vabalt otsustada, kuidas  kaotada
   autoregistreerimismaks, kui suur on aastase liiklusmaksu ja autoregistreerimismaksu
   maksubaasi süsinikdioksiidil põhinev maksustamiselement ning kas maksubaasides
   arvestatakse ka muud heidet.
   Direktiivi kahest eesmärgist esimene on suunatud esmajoones siseturu toimimise
   parandamisele. Siseturg peab kaasa aitama isikute vabale liikumisele ning samuti isiklikuks ja
   kaubanduslikuks otstarbeks mõeldud kaupade vabale liikumisele. Autoregistreerimismaks seab
   sellisele vabadusele tõkkeid. Ükski autoregistreerimismaksu säilitamisel põhinev lahendus ei
   kõrvaldaks neid takistusi.
   Teise eesmärgi, keskkonna säästva arengu edendamise saavutamiseks kavatsetakse direktiivi
   abil vähendada sõiduautode süsinikdioksiidi heidet, rakendades komisjoni kolmanda samba
   võimalusi, mis on ainus sammas, mida seni kasutatud pole. Strateegia annab kolmandale
   sambale võtmetähenduse süsinikdioksiidi heite vähendamise eesmärgi saavutamisel ning selle
   täielik ärakasutamine on igati kooskõlas proportsionaalsuse põhimõttega, mis õigustab
   ühenduse meedet ainult siis, kui see on teatava eesmärgi saavutamiseks vajalik või nõutav.
   Arvestades eelnevat, nii direktiivi sobivust soovitud eesmärgi saavutamiseks kui selle
   meetmete vajalikkust, on vaieldamatult selge, et ei eksisteeri ühtki muud võimalust, mis oleks
   vähem piirav. Kolmanda hinnatava teguri suhtes, milleks on meetmete proportsionaalsus
ET                                                    10                                       ET
 ---pagebreak---      võrreldes selle rakendamisega kaasnevate piirangutega, tuleb rõhutada, et kõnealune direktiiv
     ei mõjuta liikmesriikide tulusid ning neil on võimalus oma rahavoogusid kohandada aastani
     2016. Veelgi enam, direktiiv ei põhjusta pikemas perspektiivis liikmesriikidele täiendavaid
     halduskulusid.
     Lõpetuseks peab märkima, et selleks, et proportsionaalsuse põhimõtet direktiivi kohaldamisel
     respekteeritaks, võiks arvesse võtta liikmesriikide praktikat, kus teatud parameetritele kehtivad
     normid on keskmisest väga erinevad.
     Vt punkt 4
     •   Vahendite valik
     Soovitatud õigusakt: direktiiv.
     Muud õigusaktid ei ole kohaldatavad järgmis(t)el põhjus(t)el:
     Pärast 1983. aastat saadud kogemus direktiivide 83/182/EMÜ ja 83/183/EMÜ rakendamisest
     on näidanud, et direktiiv annab liikmesriikidele piisavalt manööverdamisvõimalusi ühenduse
     maksuõiguse kohaldamisel siseriiklike õigus- ja haldussüsteemide raamistikus.
   4) MÕJU EELARVELE
     Ettepaneku vastuvõtmine ei avalda eelarvele mõju.
   5) VI. LISATEAVE
     •   Kehtivate õigusaktide kehtetuks tunnistamine
     Ettepaneku vastuvõtmine ei põhjusta kehtivate õigusaktide kehtetuks tunnistamist.
     •   Vastavustabel
     Liikmesriigid peavad komisjonile edastama direktiivi siseriiklikku õigusse ülevõtvate sätete
     tekstid ning nende sätete ja käesoleva direktiivi vastavustabeli.
     •   Euroopa Majanduspiirkond
     Ettepandud õigusakt puudutab ELi ja EMP riikide vahel liikuvaid kodanikke ning seetõttu on
     soovitav, et see laieneks ka Euroopa Majanduspiirkonnale.
ET                                            11                                                  ET
 ---pagebreak---                                                           2005/0130(CNS)
                                               Ettepanek
                                     NÕUKOGU DIREKTIIV
                               sõiduautodega seotud maksude kohta
                                       (EMPs kohaldatav tekst)
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 93,
   võttes arvesse komisjoni ettepanekut,2
   võttes arvesse Euroopa Parlamendi arvamust,3
   võttes arvesse majandus- ja sotsiaalkomitee arvamust4
   ning arvestades järgmist:
   (1)     Sõiduautode maksustamine võib olla oluline täiendav vahend keskkonnaeesmärkide
           toetamisel, eriti seoses kasvuhoonegaaside heite vähendamisega ning seetõttu on
           asjakohane lülitada nii autoregistreerimismaksu kui ka aastase liiklusmaksu
           maksubaasi süsinikdioksiidi heitel põhinev maksustamiselement. Et täita kohustusi,
           mille ühendus ja liikmesriigid võtsid Kyoto protokolli raames, tuleb süsinikdioksiidi
           heitega otseselt seotud maksustamiselemendid lülitada sõiduautodega seotud maksude
           maksubaasi, mida kohaldatakse siduvas ajavahemikus 2008–2012. Ühendus peab
           saavutama sõiduautode süsinikdioksiidi heite vähendamise strateegilise eesmärgi
           vähemalt aastaks 2010 ning seetõttu on asjakohane kohaldada süsinikdioksiidi heitel
           põhinevat maksustamiselementi täies mahus 31. detsembriks 2010.
   (2)     Nõukogu 1996. aastal5 kinnitatud sõiduautode süsinikdioksiidi heite vähendamist ja
           kütusetõhususe parandamist käsitleva ühenduse strateegia kolmas sammas koosneb
           fiskaalmeetmetest ning see on ainus sammas, mida ühenduse tasandil veel rakendada
           tuleb.
   (3)     Liikmesriike tuleks julgustada kohaldama kooskõlastatud stimuleerivaid
           fiskaalmeetmeid nende sõiduautode suhtes, mille heide on väiksem kui piirnorm, mis
   2
           ELT C [], lk [].
   3
           ELT C [], lk [].
   4
           ELT C [], lk [].
   5
           Nõukogu 25.6.1996 aasta järeldused ning komisjoni teatis nõukogule ja Euroopa Parlamendile
           KOM(95) 689.
ET                                                 12                                                 ET
 ---pagebreak---        muudeti kohustuslikuks direktiiviga 98/69/EÜ6 mootorsõidukite heitgaaside tekitatud
       õhusaaste vastu võetavate meetmete kohta ja nõukogu direktiivi 70/220/EMÜ7
       muutmise kohta, (Euro 4), et kiirendada selliste sõiduautode turuleviimist, mis
       vastavad ühenduse tasandil vastu võetavatele tulevikunõudmistele (Euro 5).
   (4) Selliseks stimuleerivaks fiskaalmeetmeks võiks olla sõiduautodega seotud
       maksudiferentseerimine, mida kohaldatakse selle alusel, kui suur on konkreetse auto
       süsinikdioksiidi heide kilomeetri kohta grammides.
   (5) Siseturu killustumise edasiseks vältimiseks on vaja sätestada, et süsinikdioksiidi heitel
       põhinev maksustamiselement moodustaks vähemalt 25% autoregistreerimismaksude ja
       aastaste liiklusmaksude kogutulust 31. detsembriks 2008 ning vähemalt 50%
       kogutulust 31. detsembriks 2010.
   (6) Siseturult tuleb kõrvaldada maksutakistused isikute ja nende isiklike asjade, k.a
       sõiduautode vabale liikumisele. Käesoleva direktiivi eesmärgiks on selliste takistuste
       kõrvaldamine liikmesriigis kohaldatavate, sõiduautodega seotud maksude
       ümberstruktureerimise abil, ilma et liikmesriigid oleksid kohustatud uusi makse
       juurutama.
   (7) Rakendades oma õigust vabale liikumisele, kasutavad paljud Euroopa kodanikud oma
       autosid kas ajutiselt või pidevalt ühest liikmesriigist teise liikumiseks. Suur hulk
       erinevaid sõiduautode maksustamissüsteeme avaldab märkimisväärset negatiivset
       mõju Euroopa kodaniku8 ja autotööstuse võimalustele saada kasu siseturu hüvedest.
       Autoregistreerimismaksud põhjustavad tarbijale suuri kulutusi, loovad suured
       erinevused autode maksude-eelsetes hindades, soodustavad autoturu killustumist ja
       mõjuvad halvasti piiriülesele kaubandusele.
   (8) Autoregistreerimismaksud on takistuseks Lissaboni strateegia eesmärkide
       saavutamisel ja Euroopa autotööstuse konkurentsivõimelisemaks muutumisel ning
       seetõttu tuleb need järkjärgult kaotada viie kuni kümne aasta jooksul. See ajavahemik
       võimaldab autoregistreerimismakse kohaldavatel liikmesriikidel kohandada oma
       sõiduautode maksusüsteemi ja võtta arvesse oma siseriikliku autoturu eritingimusi.
       Autoregistreerimismaksude kaotamisest põhjustatud tulude vähenemist on võimalik
       katta, kui samaaegselt suurendada aastasest liiklusmaksust laekuvat tulu ja vajadusel
       ka muudest fiskaalmeetmetest laekuvat tulu vastavalt direktiivile 2003/96/EÜ,9 nii et
       üldine maksukoorem ei muutu.
   (9) On siiski asjakohane, et autoregistreerimismaksu kohaldavad liikmesriigid kehtestavad
       sõiduauto eksportimisel või püsivalt teise liikmesriigi territooriumile toimetamisel
       makstud autoregistreerimismaksu tagasimaksesüsteemi. Selliste asjaolude korral on
       asjakohane, et liikmesriigid kohaldavad samasugust tagasimaksesüsteemi ka aastase
       liiklusmaksu suhtes. Need süsteemid hoiavad ära topeltmaksustamise ja loovad autoga
       seotud maksudele õiglasema aluse vastavalt auto kasutamisele igas liikmesriigis.
   6
       EÜT L 350, 28.12.1998, lk 1.
   7
       EÜT L 76, 6.4.1970, lk 1.
   8
       Oma hiljutises otsuses 16.6.2005 kohtuasjas C-138/2004 otsustas Euroopa Kohus, et
       registreerimismaksud võivad saada takistuseks vabale liikumisele, eriti oma määrade ja tehniliste
       üksikasjade tõttu.
   9
       EÜT L 283, 31.10.2003, lk 51.
ET                                                13                                                     ET
 ---pagebreak---    (10)    On asjakohane, et nii autoregistreerimismaksu kui ka aastase liiklusmaksu
           tagasimaksesüsteem juurutatakse viivitamata, et vältida moonutusi ja sõiduautode
           erinevat maksukohtlemist.
   (11)    Summa, mis autoregistreerimismaksu pealt tagasi makstakse või sisse nõutakse, peaks
           olema otseselt seotud asjaomase auto jääkväärtusega. Seetõttu on vaja kehtestada
           objektiivsetel teguritel põhinevad ühenduse eeskirjad, et määrata auto kulumitaset ja
           sellest lähtuvalt auto jääkväärtuses sisalduv autoregistreerimismaksu jääkosa.
   (12)    Selleks, et tagada sujuv kohanemine uute õigussätetega ja vähendada negatiivset mõju
           miinimumini, on vaja, et komisjonile teatatakse üleminekuperioodi jooksul
           liikmesriikides kohaldatavate autoregistreerimismaksude ja aastaste liiklusmaksude
           tase ning samuti kohaldatava aastase liiklusmaksu tase pärast perioodi lõppemist.
   (13)    Komisjon peaks jälgima käesoleva direktiivi rakendamiseks liikmesriikides vastu
           võetud meetmete arengut ning teavitama sellest nõukogu ja Euroopa Parlamenti.
   (14)    Et sõiduautode valdkonnas siseturu toimimise parandamiseks püstitatud eesmärke ei
           saa liikmesriigid eraldi edukalt saavutada, ja fiskaalmeetmete kasutamine eesmärgiga
           rakendada ühenduse sõiduautode süsinikdioksiidi heite vähendamise strateegiat pole
           samuti eraldi võimalik, ja et meetme ulatuse ja mõju tõttu on neid eesmärke võimalik
           paremini saavutada ühenduse tasandil, võib ühendus võtta meetmeid kooskõlas
           asutamislepingu artiklis 5 sätestatud lähimuspõhimõttega. Kõnealuses artiklis
           sätestatud proportsionaalsuspõhimõtte kohaselt ei lähe käesolev direktiiv nimetatud
           eesmärkide saavutamiseks vajalikust kaugemale,
   ON VASTU VÕTNUD KÄESOLEVA DIREKTIIVI:
                                           I PEATÜKK
                                      SISU JA MÕISTED
                                                Artikkel 1
                                                   Sisu
   Käesoleva direktiiviga nähakse          ette   eeskirjad   süsinikdioksiidi heitel  põhinevate
   sõiduautomaksude arvutamiseks.
   Selles sätestatakse ka autoregistreerimismaksude kaotamine ja süsteem, mille alusel teatavatel
   tingimustel makstakse tasutud autoregistreerimismaks tagasi.
   Lisaks kehtestatakse käesoleva direktiiviga aastase liiklusmaksu tagasimaksesüsteem.
ET                                                  14                                            ET
 ---pagebreak---                                                Artikkel 2
                                               Mõisted
   Käesolevas direktiivis tähendab „sõiduauto“ M1 kategooria sõidukit, nagu on määratletud
   nõukogu direktiivi 70/156/EMÜ10 II lisa punktis A.
                                            II peatükk
                            AASTASED LIIKLUSMAKSUD
                                               1. JAGU
                         MAKSUBAAS JA MAKSUDIFERENTSEERIMINE
                                               Artikkel 3
                                                Üldsäte
   1.       Liikmesriik, kes kohaldab eri- või perioodilist maksu, mis on seotud sõiduauto
            kasutamisega tema territooriumil ja mille omadused on samad või sarnased I lisas
            loetletud maksudega, edaspidi „aastased liiklusmaksud“, arvutab need maksud
            mistahes 12kuulise ajavahemiku alusel, mille jooksul sõiduautot on kasutatud
            kõnealuse liikmesriigi territooriumil.
   2.       Aastast liiklusmaksu võib sõiduauto pealt sisse nõuda ainult liikmesriik, milles
            kõnealune auto on registreeritud.
   3.       Aastase liiklusmaksu kogumise tagamiseks loetakse auto registreerimisriigiks seda
            liikmesriiki, kus autot püsivalt kasutatakse põhjusel, et see on auto omaniku peamine
            elukoht direktiivi 83/183/EMÜ11 artikli 6 tähenduses või seda kasutatakse kõnealuses
            liikmesriigis rohkem kui 185 päeva mistahes 12kuulises ajavahemiku jooksul.
                                               Artikkel 4
                           Diferentseerimine süsinikdioksiidi heite alusel
   Aastaste liiklusmaksude arvutamisel kohaldatakse maksudiferentseerimist selle alusel, kui
   suur on konkreetse auto süsinikdioksiidi heide kilomeetri kohta grammides.
                                               Artikkel 5
                    Minimaalne maksudiferentseerimisest tulenev maksutulu
   1.       31. detsembriks 2008 moodustab aastaste liiklusmaksude süsinikdioksiidi heitel
            põhineva maksustamiselemendi kogutulu vähemalt 25% nende maksude kogutulust.
   2.       31. detsembriks 2010 moodustab aastaste liiklusmaksude süsinikdioksiidi heitel
            põhineva maksustamiselemendi kogutulu vähemalt 50% nende maksude kogutulust.
   10
          EÜT L 42, 23.2.1970, lk 1.
   11
          EÜT L 105, 23.4.1983, lk 64.
ET                                                 15                                             ET
 ---pagebreak---                                                 2. JAGU
                                      TAGASIMAKSESÜSTEEM
                                               Artikkel 6
                             Aastaste liiklusmaksude tagasimaksmine
   Kui aastast liiklusmaksu on makstud registreerimisliikmesriigis sõiduauto pealt, mis on hiljem
   eksporditud väljapoole ühenduse territooriumi või on see artikli 3 lõike 3 tähenduses
   toimetatud püsivaks kasutamiseks teise liikmesriigi territooriumile, siis tagastab esimesena
   nimetatud liikmesriik maksu jääksumma, mis on arvutatud vastavalt artikli 3 lõikele 1.
                                           III peatükk
           AUTOREGISTREERIMISMAKSUDE KAOTAMINE
                                       Kehtestamise keeld
                                               Artikkel 7
   Alates […] ei tohi liikmesriigid kehtestada ühtegi sõiduautode registreerimisega seotud
   maksu, mille alusel lubatakse autot kasutada avalikult kasutatavatel teedel ja mille omadused
   on samad või sarnased II lisas loetletud maksudega, edaspidi “autoregistreerimismaksud”.
                                               Artikkel 8
                                         Kehtimajätmise keeld
   Alates 1. jaanuarist 2016 ei tohi liikmesriikides kehtida autoregistreerimismakse.
                                          IV PEATÜKK
                       AUTOREGISTREERIMISMAKSUDE
                              TAGASIMAKSESÜSTEEM
                                               Artikkel 9
                                                Üldsäte
   Kui liikmesriigis on autoregistreerimismaksu makstud sõiduauto pealt, mis on hiljem
   eksporditud väljapoole ühenduse territooriumi või on see artikli 3 lõike 3 tähenduses
   toimetatud pidevaks kasutamiseks teise liikmesriigi territooriumile, siis tagastab esimesena
   nimetatud liikmesriik maksu jääksumma, mis on arvutatud vastavalt artikli 10 lõikele 1.
ET                                                 16                                             ET
 ---pagebreak---                                                Artikkel 10
                           Autoregistreerimismaksu jääkosa arvutamine
   1.       Sõiduauto autoregistreerimismaksu tagasimakstava osa suurus on artikli 9 kohase
            sõiduauto puhul otseselt seotud selle jääkväärtusega ja võrdne auto jääkväärtuses
            sisalduva autoregistreerimismaksu jääkosa suurusega.
   2.       Lõike 1 kohaldamiseks sõiduauto jääkväärtuse kindlaksmääramiseks võivad
            liikmesriigid kasutada erinevaid meetodeid nagu hinnang, eksperdi läbiviidav
            läbivaatus või kindlaksmääratud astmestikud.
   3.       Liikmesriigid võivad kindlaksmääratud astmestikud kehtestada oma õigusnormide
            abil, kui on täidetud järgmised tingimused:
            (a)    astmestikud luuakse üldiste ja objektiivsete sätestatud kriteeriumide alusel;
            (b)    astmestikest teavitatakse avalikkust;
            (c)    auto omanikul võimaldatakse vaidlustada astmestiku kohaldamisest tulenev
                   liikmesriigi otsus sõltumatus ametiasutuses.
                                             V peatükk
                                     AJUTISED SÄTTED
                                               Artikkel 11
                                                 Üldsäte
   Kui sõiduauto on artikli 3 lõike 3 tähenduses toimetatud püsivalt liikmesriigi territooriumile,
   milles kehtib autoregistreerimismaks, arvutab kõnealune liikmesriik autoregistreerimismaksu
   vastavalt artiklile 12.
                                               Artikkel 12
                               Autoregistreerimismaksude arvutamine
   1.       detsembrini 2015 on sissenõutavate autoregistreerimismaksude summa arvutamise
            aluseks sarnase uue sõiduauto jooksev väärtus ja arvutamisel võetakse arvesse
            konkreetse sõiduauto tegelikku kulumitaset.
   2.       Lõike 1 kohaldamiseks loetakse sarnase uue sõiduauto omadusteks mark, mudel,
            läbisõit, jõuallikas ja mehhaaniline seisukord.
   3.       Lõike 1 kohaldamiseks määratletakse uue sõiduautona sõiduautot, mida pole varem
            müüdud kellelegi, kes on ostnud selle muuks otstarbeks kui müümiseks või
            liisimiseks ja seda pole seetõttu liikluses osalemise eesmärgil registreeritud.
   4.       Autoregistreerimismaksude arvutamiseks kohaldatakse artikli 10 lõikeid 2 ja 3
            mutatis mutandis.
ET                                                  17                                             ET
 ---pagebreak---                                               Artikkel 13
                                    Autoregistreerimismaksud
   31. detsembrini 2015 kohaldatakse aastaste liiklusmaksude kehtimise korral nende
   arvutamisel maksudiferentseerimist selle alusel, kui suur on konkreetse auto süsinikdioksiidi
   heide kilomeetri kohta grammides.
                                              Artikkel 14
                     Minimaalne maksudiferentseerimisest tulenev maksutulu
   1.        31. detsembriks 2008 moodustab autoregistreerimismaksude süsinikdioksiidi heitel
             põhineva maksustamiselemendi kogutulu vähemalt 25% nende maksude kogutulust.
   2.        31. detsembriks 2010 moodustab autoregistreerimismaksude süsinikdioksiidi heitel
             põhineva maksustamiselemendi kogutulu vähemalt 50% nende maksude kogutulust.
                                            VI peatükk
                                        LÕPPSÄTTED
                                              Artikkel 15
                                               Teatised
   Liikmesriigid edastavad komisjonile autoregistreerimismaksude ja aastaste liiklusmaksude
   maksubaasid ja -tasemed sellisena nagu neid kohaldatakse iga aasta 1. jaanuarist ning alati,
   kui liikmesriigi õigusakte on muudetud.
                                              Artikkel 16
                                              Aruanded
   Komisjon esitab hiljemalt 1. jaanuariks 2011 ning seejärel iga viie aasta järel, pärast
   konsulteerimist liikmesriikidega, nõukogule ning Euroopa Parlamendile aruande käesoleva
   direktiivi kohaldamise kohta.
                                              Artikkel 17
                                              Ülevõtmine
   Liikmesriigid jõustavad käesoleva direktiivi järgimiseks vajalikud õigusnormid hiljemalt 31.
   detsembriks 2006. Liikmesriigid edastavad komisjonile viivitamata nende õigusnormide teksti
   ning kõnealuste õigusnormide ja käesoleva direktiivi vahelise vastavustabeli.
   Kui liikmesriigid need õigusnormid vastu võtavad, lisavad nad nendesse või nende ametliku
   avaldamise korral nende juurde viite käesolevale direktiivile. Viitamise viisi näevad ette
   liikmesriigid.
   Liikmesriigid edastavad komisjonile käesoleva direktiiviga reguleeritavas valdkonnas nende
   poolt vastuvõetud siseriiklike põhiliste õigusnormide teksti.
ET                                                18                                             ET
 ---pagebreak---                                              Artikkel 18
                                            Jõustumine
   Käesolev direktiiv jõustub kahekümnendal päeval pärast selle avaldamist Euroopa Liidu
   Teatajas.
                                             Artikkel 19
                                            Adressaadid
   Käesolev direktiiv on adresseeritud liikmesriikidele.
   Brüssel,
                                               Nõukogu nimel
                                               eesistuja
ET                                               19                                      ET
 ---pagebreak---                                             I LISA
   BELGIA
   -     Taxe de circulation sur les véhicules automobiles / Verkeersbelasting op de
         autovoertuigen
   -     Taxe compensatoire des accises / Accijnscompenserende belasting
   -     Taxe de circulation complémentaire / Aanvullende verkeersbelasting
   TŠEHHI VABARIIK
   -
   TAANI
   -     Grøn ejerafgift
   SAKSAMAA
   -     Kraftfahrzeugsteuer (Kraftfahrzeugsteuergesetz – 1979)
   -     Kraftfahrzeugsteuer (Durchführungsverordnung – 1979)
   EESTI
   -
   KREEKA
   -     Τέλη κυκλοφορίας
   HISPAANIA
   -     Impuesto sobre vehículos de tracción mecánica
   -     Tributos locales sobre circulación de vehículos automóviles
   PRANTSUSMAA
   -
   IIRIMAA
   -     Motor vehicle excise duties
   ITAALIA
   -     Tassa automobilistica di proprietà
   KÜPROS
ET                                             20                                    ET
 ---pagebreak---    -     Τέλη κυκλοφορίας
   LÄTI
   -     Transportlīdzekļu ikgadējā nodeva
   LEEDU
   -
   LUKSEMBURG
   -     Taxe sur les véhicules automoteurs
   UNGARI
   -     Súlyadó
   MALTA
   -
   MADALMAAD
   -     Motorrijtuigenbelasting
   AUSTRIA
   -     Kraftfahrzeugsteuer
   POOLA
   -
   PORTUGAL
   -     Imposto municipal sobre veiculos
   -     Imposto de circulação
   SLOVEENIA
   -     Letno povračilo za uporabo cest
   SLOVAKI VABARIIK
   -
   SUOMI/FINLAND
   -     Ajoneuvovero/fordonskatt
   ROOTSI
ET                                          21 ET
 ---pagebreak---    -    Vägtrafikskatt
   ÜHENDKUNINGRIIK
   -    Vehicle excise duty
ET                          22 ET
 ---pagebreak---                                            II LISA
   BELGIA
   -     Taxe de mise en circulation / Belasting op de inverkeerstelling
   TŠEHHI VABARIIK
   -
   TAANI
   -     Registreringsafgift af motorkøretøjer
   SAKSAMAA
   -
   EESTI
   -     Autoregistreerimislõiv
   KREEKA
   -     Τέλη ταξινόµησης
   HISPAANIA
   -     Impuesto especial sobre determinados medios de transporte
   PRANTSUSMAA
   -
   IIRIMAA
   -     Vehicle registration tax
   ITAALIA
   -     Imposta provinciale di trascrizione (IPT)
   KÜPROS
   -     Φόρος κατανάλωσης
   LÄTI
   -     Automobiļu un motociklu nodoklis
   LEEDU
   -     Kelių transporto priemonių registravimo mokestis
ET                                             23                        ET
 ---pagebreak---    LUKSEMBURG
   -
   UNGARI
   -     Regisztrációs adó
   -     Átírási illeték
   MALTA
   -     Taxxa ta' registrazzjoni ta' vetturi bill-mutur
   MADALMAAD
   -     Belasting Personenauto's en Motorrijwielen
   AUSTRIA
   -     Normverbrauchsabgabe
   POOLA
   -     Opłata rejestracyjna
   PORTUGAL
   -     Imposto Automovel
   SLOVEENIA
   -     Davek na motorna vozila
   SLOVAKI VABARIIK
   -
   SUOMI/FINLAND
   -     Autovero/bilskatt
   ROOTSI
   -
   ÜHENDKUNINGRIIK
   -
ET                                                24     ET